CELEX: 21971D1110(01)
Language: mt
Date: 1971-11-10 00:00:00
Title: Rakkomandazzjoni tal-Kunsill ta’ assoċjazzjoni Nru. 1/69 dwar it-twaqqif ta’ metodi ta’ kooperazzjoni amministrattiva fis-settur doganali sabiex ikun applikat il-Ftehim ta’ Assoċjazzjoni bejn il-KEE u l-Marokk

Avviż Legali Importanti

|

21971D1110(01)

Official Journal L 249 , 10/11/1971 P. 0032 - 0036

		Rakkomandazzjoni tal-kunsill ta’ assoċjazzjoni Nru. 1/69dwar it-twaqqif ta’ metodi ta’ kooperazzjoni amministrattiva fis-settur doganali sabiex ikun applikat il-Ftehim ta’ Assoċjazzjoni bejn il-KEE u l-MarokkIL-KUNSILL TA’ ASSOĊJAZZJONI,Wara li ikkunsidra l-Ftehim li joħloq assoċjazzjoni bejn il-Komunità Ekonomika Ewropea u r-Renju tal-Marokk, iffirmat fir-Rabat fil-31 ta’ Marzu 1969, b’mod partikolari t-Titolu I tiegħu,Wara li ikkunsidra l-protokoll dwar id-definizzjoni tal-kunċett ta’ prodotti mnissla u dwar il-metodi ta’ kooperazzjoni amministrattiva, b’mod partikolari l-Artikolu 16, paragrafu 2,Wara li ikkunsidra l-fatt li sabiex dan il-Ftehim jaħdem kif kien maħsub, hemm il-bżonn li tkun organizzata kooperazzjoni amministrattiva stretta bejn il-Partijiet Kontraenti tal-Ftehim sabiex tkun assigurata l-applikazzjoni korretta u uniformi tad-dispożizzjonijiet doganali li jinsabu f’dan il-Ftehim, b’mod speċjali dawk li jinsabu fil-protokoll dwar id-definizzjoni tal-kunċett ta’ prodotti mnissla u dwar il-metodi ta’ kooperazzjoni amministrattiva,JIRRAKKOMANDA LILL-KOMUNITÀ EKONOMIKA EWROPEA U LIR-RENJU TAL-MAROKKli jadottaw, sa fejn ikunu jikkonċernaw lilhom, il-miżuri meħtieġa biex ikunu applikati dawn id-dispożizzjonijiet:A. REGOLI DWAR IL-ĦRUĠ TA’ ĊERTIFIKATI TA’ ĊIRKOLAZZJONI A.MA.1I. Għall-esportatur1. Dejjem taħt ir-responsabbiltà ta’ l-esportatur, huwa d-dmir tiegħu jew tar-rappreżentant tiegħu li jkun awtorizzat biex jiffirma d-dikjarazzjoni ta’ esportazzjoni, li jitlob l-awtorizzazzjoni għal ċertifikat ta’ ċirkolazzjoni. Din it-talba għandha ssir fuq formola A.MA.1 mimlija kif suppost skond id-dispożizzjonijiet relattivi fit-Titolu II tal-protokoll dwar id-definizzjoni tal-kunċett ta’ prodotti mnissla u dwar il-metodi ta’ kooperazzjoni amministrattiva, hawnhekk iżjed ‘il quddiem imsejjaħ "Protokoll", u skond ir-regoli mniżżla fuq wara ta’ l-ewwel paġna tal-formola stess.2. L-esportatur, jew ir-rappreżentant tiegħu, għandu jehmeż mat-talba dawk id-dokumenti li jistgħu jintużaw bħala xhieda li tista’ tinħareġ awtorizzazzjoni għall-merkanzija li ħa tkun esportata.II. Għad-dwana1. Huwa d-dmir tal-dwana tal-pajjiż esportatur li taċċerta li l-formula A.MA.1 tkun mimlija kif suppost. Hija għandha tivverifika b’mod partikolari li l-parti riservata għad-deskrizzjoni tal-merkanzija tkun mimlija b’mod li ma tkun tista’ ssir l-ebda bidla jew żieda qarrieqa. B’dan l-iskop, id-deskrizzjoni tal-merkanzija għandha tinkiteb mingħajr spazji bejn il-linji. F’każ li din il-parti ma tkunx mimlija kompletament, għandha tinqata’ linja orizzontali taħt l-aħħar linja bil-kitba u l-parti vojta għandha tinqata’ b’linji b’tali mod li ma tkunx tista’ ssir aktar kitba.2. Iċ-ċertifikat ta’ ċirkolazzjoni A.MA.1 huwa d-dokument li jiġġustifika l-applikazzjoni tar-reġim ta’ tariffi u ta’ kwoti preferenzali previsti mill-Ftehim. Fir-rigward ta’ dan iċ-ċertifikat, huwa d-dmir ta’ l-uffiċċju doganali tal-pajjiż esportatur li jivverifika bir-reqqa kollha l-oriġini tal-merkanzija u li jikkontrolla d-dikjarazzjonijiet l-oħra magħmulin f’dan iċ-ċertifikat.III. Esportazzjoni minn Stat Membru tal-Komunità Ekonomika Ewropea1. L-awtorizzazzjoni fuq iċ-ċertifikat ta’ ċirkolazzjoni A.MA.1 għandha tinħareġ mill-awtorità doganali ta’ Stat Membru tal-Komunità Ekonomika Ewropea meta l-merkanzija esportata tkun tista’ titqies bħala "prodotti mnissla" fil-Komunità fis-sens tal-protokoll.2. Sabiex tkun tista’ tivverifika jekk il-kondizzjonijiet imsemmija humiex sodisfatti, id-dwana għandha s-setgħa titlob dokumenti li jixhdu dan jew li tipproċedi bi kwalunkwe kontroll li jidhrilha meħtieġ.3. Id-dwana ta’ l-Istat Membru ma għandhiex toħroġ awtorizzazzjoni fuq ċertifikat ta’ ċirkolazzjoni A.MA.1 meta, mid-dokumenti ta’ esportazzjoni esibiti, jirriżulta li l-merkanzija li għaliha jirreferi ċ-ċertifikat ma tkunx destinata għall-Marokk.IV. Esportazzjoni mill-Marokk1. L-awtorizzazzjoni fuq iċ-ċertifikat ta’ ċirkolazzjoni A.MA.1 għandha tinħareġ mill-awtorità doganali tal-Marokk meta l-merkanzija esportata tkun tista’ titqies bħala "prodotti mnissla" fil-Marokk fis-sens tal-protokoll.2. Sabiex tkun tista’ tivverifika jekk il-kondizzjonijiet imsemmija humiex sodisfatti, id-dwana għandha s-setgħa titlob dokumenti li jixhdu dan jew li tipproċedi bi kwalunkwe kontroll li jidhrilha meħtieġ.3. Id-dwana tal-Marokk ma għandhiex toħroġ awtorizzazzjoni fuq ċertifikat ta’ ċirkolazzjoni A.MA.1 meta, mid-dokumenti ta’ esportazzjoni esibiti, jirriżulta li l-merkanzija li għaliha jirreferi ċ-ċertifikat ma tkunx destinata għall-Komunità.V. Indikazzjoni tal-mudell tad-dokument ta’ esportazzjoni wżatFil-parti taċ-ċertifikat riservata għad-dwana, għandha ssir referenza għad-data u għall-mudell, jew għan-numru tas-serje tad-dokument ta’ esportazzjoni li a bażi tiegħu d-dikjarazzjoni ta’ l-esportatur kienet ċertifikata bħala konformi.VI. It-timbru ta’ l-uffiċċju doganaliIt-timbru ta’ l-uffiċċju doganali għandu jsir permezz ta’ timbru, preferibbilment ta’ l-azzar.L-Istati Membri u l-Marokk għandhom jibagħtu lil xulxin, permezz tal-Kummissjoni tal-Komunità Ewropea, kopja tal-marki tat-tipi ta’ timbri wżati mill-uffiċċji doganali.VII. Ħruġ ta’ ċertifikati ta’ ċirkolazzjoni provviżorji1. L-esportatur jista’ jitlob li jinħareġ ċertifikat ta’ ċirkolazzjoni A.MA.1 provviżorju meta l-merkanzija esportata mill-Marokk, b’destinazzjoni definittiva li mhix magħrufa, tgħaddi mit-territorju ta’ pajjiż li mhux parti mill-Ftehim u dan it-transitu ma jkunx ikkunsidrat bħala interruzzjoni tat-trasport dirett.F’dan il-każ, waħda minn dawn il-kliem għandha tinkiteb b’linka ħamra fuq iċ-ċertifikat ta’ ċirkolazzjoni taħt il-parti riservata għall-"osservazzjonijiet": "", "", "", "".2. Meta tkun magħrufa d-destinazzjoni definittiva tal-merkanzija, l-esportatur jista’ jitlob li ċ-ċertifikat ta’ ċirkolazzjoni provviżorju jinbidel b’ċertifikat definittiv. Iċ-ċertifikat definittiv jista’ jinkludi l-merkanzija kollha indikata fiċ-ċertifikat provviżorju jew jista’ jinkludi biss il-partijiet mill-merkanzija destinati għal Stat Membru wieħed. Iċ-ċertifikat provviżorju jista’ jinbidel ukoll b’aktar ċertifikati definittivi fil-każ li l-merkanzija tinqasam f’diversi partijiet qabel ma titgħabba.3. Il-bidla ta’ ċertifikat provviżorju b’ċertifikat definittiv jew b’ċertifikati definittivi għandha ssir bil-miktub mill-esportatur. It-talba għandha tkun akkumpanjata miċ-ċertifikat provviżorju u mid-dokumenti kollha maħsubin biex jixhdu li l-merkanzija intbagħtet lejn destinazzjoni fi Stat Membru.Id-data taċ-ċertifikat ta’ ċirkolazzjoni A.MA.1 definittiv hija d-data li fiha iċ-ċertifikat provviżorju kien awtorizzat.VIII. Bdil ta’ ċertifikati ta’ ċirkolazzjoni A.MA.1 permezz ta’ ċertifikati ta’ l-istess tip1. Il-bdil ta’ ċertifikat ta’ ċirkolazzjoni A.MA.1 jew ta’ aktar minn ċertifikat wieħed ma’ ċertifikat A.MA.1 jew ma’ aktar minn ċertifikat wieħed jista’ jsir dejjem sakemm isir fl-uffiċċju doganali fejn tinsab il-merkanzija.2. Meta ċ-ċertifikat ta’ ċirkolazzjoni A.MA.1 il-ġdid jirreferi għal prodotti li oriġinarjament kienu importati minn Stat Membru jew mill-Marokk u kienu esportati mill-ġdid fl-istess stat, dan iċ-ċertifikat għandu jindika l-pajjiż fejn inħareġ iċ-ċertifikat ta’ ċirkolazzjoni oriġinali.IX. Ħruġ b’lura ta’ ċertifikati ta’ ċirkolazzjoni1. Meta, minħabba żbalji jew nuqqasijiet involontarji, ma tkunx saret talba għal ċertifikat ta’ ċirkolazzjoni fil-mument ta’ l-esportazzjoni tal-merkanzija, iċ-ċertifikat A.MA.1 jista’ jinħareġ wara li tkun saret l-esportazzjoni effettiva tal-merkanzija li għaliha jirreferi.F’dan il-każ, l-esportatur għandu:- jagħmel talba bil-miktub li fiha jagħti l-indikazzjonijiet dwar l-ispeċi tal-merkanzija, il-kwantità, l-ippakkjar u l-marki distintivi li jkollha, kif ukoll il-post u d-data ta’ meta ntbagħtet,- jipprova li ma nħareġ l-ebda ċertifikat ta’ ċirkolazzjoni A.MA.1 fil-mument ta’ l-esportazzjoni tal-merkanzija konċernata, u għandu jgħid għaliex;- jibgħat formula taċ-ċertifikat A.MA.1 mimlija kif suppost u iffirmata.2. Id-dwana tista’ tipproċedi għall-ħruġ b’lura ta’ ċertifikat ta’ ċirkolazzjoni A.MA.1 biss wara li tkun ivverifikat jekk l-indikazzjonijiet fit-talba ta’ l-esportatur humiex konformi mad-dokumentazzjoni korrispondenti.Iċ-ċertifikati ta’ ċirkolazzjoni A.MA.1 maħruġin b’lura għandu jkollhom waħda minn dawn il-frażijiet miktuba b’linka ħamra: "", "", "", "".3. Madanakollu, id-dwana ma tistax toħroġ b’lura ċertifikat ta’ ċirkolazzjoni A.MA.1 meta l-merkanzija tingħata destinazzjoni definittiva għal territorju ta’ waħda mill-Partijiet Kontraenti wara li tkun esportata b’mod effettiv.X. Ħruġ ta’ kopjiF’każ li ċertifikat ta’ ċirkolazzjoni A.MA.1 jinsteraq, jintilef jew ikun distrutt, l-esportatur jista’ jitlob lid-dwana li tkun ħarġitu biex tagħmillu kopja skond id-dokumenti ta’ esportazzjoni li din ikollha fil-pussess tagħha. Il-kopja maħruġa b’dan il-mod għandha jkollha waħda minn dawn il-kliem miktuba b’linka ħamra: "", "", "", "".Il-kopja għandu jkollha effett mid-data li fiha kien awtorizzat iċ-ċertifikat A.MA.1 oriġinali.B. KONDIZZJONIJIET DWAR L-UŻU TAĊ-ĊERTIFIKAT TA’ ĊIRKOLAZZJONI A.MA.1I. Trasport dirett tal-merkanzija1. Trasport dirett ifisser trasport ta’ merkanzija magħmul mingħajr transitu f’territorji li mhumiex tal-Partijiet Kontraenti.Madanakollu, dawn ma jitqiesux bħala interruzzjonijiet ta’ trasport dirett:(a) waqfiet f’portijiet f’territorji li mhumiex tal-Partijiet Kontraenti;(b) trasbordi f’dawn il-portijiet, meta dawn ikunu meħtieġa minħabba forza maġġuri jew meta dawn ikunu meħtieġa minħabba fenomeni tal-baħar;(ċ) transitu f’territorji li mhumiex tal-Partijiet Kontraenti jew trasbord f’dawn it-territorji, meta t-transitu jew it-trasbord isiru flimkien ma’ titolu ta’ trasport uniku maħruġ fi Stat Membru jew fil-Marokk;(d) transitu f’territorji li mhumiex tal-Partijiet Kontraenti meta dan isir minħabba raġunijiet ġeografiċi.2. Għall-għanijiet ta’ l-applikazzjoni tad-dispożizzjonijiet tal-paragrafu 1, il-portijiet ta’ imbarkazzjoni tal-prodotti mnissla fil-Marokk b’destinazzjoni fil-Komunità huma dawn li ġejjin:Al-Hoceima;Agadir;Azilah;Casablanca;Ceuta;El Jadida;Essaouira;Ghazaouet;Ifni;Kenitra;Larache;Melilla;Mohammedia;Rabat;Safi;Tangeri;Tarfaya;kif ukoll kwalunkwe port ieħor li jista’ jinfetaħ fil-futur fit-territorju tal-Marokk.3. F’każ ta’ transitu f’territorji msemmija fil-paragrafu 1 (d), il-merkanzija għandha tibqa’ taħt is-sorveljanza ta’ l-awtoritajiet doganali tal-pajjiż ta’ transitu u ma jistgħu ikunu rilaxxati f’ċirkolazzjoni ħielsa. Sakemm tkun fil-pajjiż ta’ transitu, il-merkanzija tista’ tkun suġġetta biss għal trattament tipiku maħsub biex jiggarantixxi il-konservazzjoni tagħha fl-istat oriġinali.4. Għandha tingħata prova li l-kondizzjonijiet imsemmija kienu sodisfatti permezz ta’ preżentazzjoni ta’ attestazzjoni maħruġa mill-awtoritajiet doganali tal-pajjiż ta’ transitu. Din l-attestazzjoni għandha tinkludi:- deskrizzjoni preċiża tal-merkanzija;- id-data ta’ l-imbarkazzjoni jew ta’ meta tħattet il-merkanzija, b’indikazzjoni tal-vapuri rispettivi;- attestazzjoni tal-kondizzjonijiet li taħthom inżammet il-merkanzija.Jekk ma jkunx possibli li tingħata attestazzjoni bħal din, id-dwana għandha żżomm kont ta’ kull dokument li jista’ jservi bħala prova li kien esebit lilha.II. Aċċettazzjoni ta’ ċertifikati ta’ ċirkolazzjoni wara l-perjodu ta’ preżentazzjoniĊertifikati ta’ ċirkolazzjoni A.MA.1 ippreżentati lid-dwana tal-pajjiż importatur wara li jiskadi l-perjodu preskritt għall-preżentazzjoni msemmi fl-Artikolu 9 tal-Protokoll, jistgħu jkunu aċċettati għall-għanijiet ta’ l-applikazzjoni tar-reġim preferenzali fil-każijiet fejn dan il-perjodu ma kienx irrispettat minħabba forza maġġuri jew minħabba ċirkostanzi eċċezzjonali.Minbarra fil-każijiet imsemmija, id-dwara tal-pajjiż esportatur tista’ taċċetta wkoll ċertifikati ta’ ċirkolazzjoni meta l-merkanzija kienet ippreżentata qabel ma skada l-perjodu.III. Aċċettazzjoni ta’ ċertifikati ta’ ċirkolazzjoni meta l-merkanzija dikjarata ma tikkorrispondix mal-merkanzija importataDifferenzi żgħar bejn dak li jkun iddikjarat fuq iċ-ċertifikat ta’ ċirkolazzjoni A.MA.1 u dak li jidher fuq id-dokumenti esibiti fl-uffiċċju doganali biex ikunu sodisfatti il-formalitajiet marbutin ma’ l-importazzjoni ma għandhomx iwasslu ipso facto għall-inapplikabilità ta’ dan iċ-ċertifikat jekk ikun stabbilit li dan effettivament jirreferi għall-merkanzija ippreżentata.C. ŻONI ĦIELSAL-Istati Membri u l-Marokk għandhom jieħdu l-miżuri meħtieġa sabiex jevitaw li l-merkanzija li tkun skambjata ma’ l-Assoċċjazzjoni permezz ta’ ċertifikat ta’ ċirkolazzjoni A.MA.1 u li matul it-trasport tieqaf f’żona ħielsa fit-territorju tagħhom, isirulha, waqt din il-waqfa, bidliet jew tbagħbis differenti mit-trattament normali maħsub biex jiggarantixxi l-konservazzjoni fl-istat oriġinali.D. SPEDIZZJONIJIET POSTALI (INKLUŻI PAKKETTI POSTALI)I L-użu tal-formola A.MA.2 huwa riservat għal spedizzjonijiet postali (inklużi f’pakketti postali) sa valur massimu ta’ 1000 unità ta’ kont għall-ispedizzjoni.II. Dejjem taħt ir-responsabbiltà ta’ l-esportatur, huwa d-dmir tiegħu jew tar-rappreżentant tiegħu li jimla u li jiffirma iż-żewġ paġni tal-formula A.MA.2.Fil-każ li l-merkanzija li tifforma parti mill-ispedizzjoni kienet diġà ikkontrollata mill-pajjiż esportatur fir-rigward tad-definizzjoni tal-kunċett ta’"prodotti mnissla", l-esportatur jista’ jindika, fil-parti riservata għall-"osservazzjonijiet" fil-formula A.MA.2 (fl-ewwel paġna), referenzi għal dan il-kontroll.III. L-esportatur għandu jikteb, fuq it-tikketta ħadra, mudell C1, jew fuq id-dikjarazzjoni C2 jew C2M, jew inkella fuq id-dikjarazzjoni fid-dwana CP3 jew CP3M, l-ittri "A.MA.2" segwita min-numru tas-serje tal-formula A.MA.2 użata. Huwa għandu jikteb l-istess ittri u l-istess numru fuq il-fattura relattiva tal-merkanzija inkluża fl-ispedizzjoni.E SPEDIZZJONIJIET ŻGĦAR U BAGALJI PERSONALISpedizzjonijiet żgħar indirizzati għal persuni privati u il-bagalji personali ta’ vjaġġaturi huma meħlusin mill-ħtieġa li jippreżentaw ċertifikat ta’ ċirkolazzjoni A.MA.1 jew mill-kompilazzjoni ta’ formula A.MA.2 sakemm dawn jikkonċernaw importazzjonijiet li jaqgħu taħt il-kondizzjonijiet stabbiliti fl-Artikolu 15 tal-Protokoll.F. KONTROLL B’LURA TAĊ-ĊERTIFIKATI TA’ ĊIRKOLAZZJONI A.MA.1 JEW TAL-FORMULI A.MA.2I Il-kontroll b’lura taċ-ċertifikati ta’ ċirkolazzjoni A.MA.1 jew tal-formuli A.MA.2 għandu jsir billi jkunu magħżula kampjuni minnhom u kull meta id-dwana tal-pajjiż importatur jkollha suspetti raġonevoli dwar l-awtentiċità tad-dokument jew l-eżattezza ta’ l-informazzjoni dwar l-oriġini effettiva tal-merkanzija konċernata jew dwar xi informazzjoni oħra.II. Għall-għanijiet ta’ l-applikazzjoni tal-paragrafu preċedenti, id-dwana tal-pajjiż importatur għandu jibgħat lura iċ-ċertifikat ta’ ċirkolazzjoni A.MA.1, jew l-ewwel paġna tal-formula A.MA.2, lid-dwana tal-pajjiż esportatur flimkien ma’ indikazzjoni tar-raġunijiet materjali jew formali li jitolbu inkjesta. Id-dwana għandha tehmeż ma’ l-ewwel paġna tal-formula A.MA.2, fejn din kienet ippreżentata lilha, il-fattura jew kopja tagħha, u għandha tagħti l-informazzjoni kollha li setgħet tiġbor u li tindika li l-informazzjoni fuq iċ-ċertifikat jew il-formula mhix eżatta.Jekk din tiddeċiedi li tissospendi l-applikazzjoni tad-dispożizzjonijiet tal-Ftehim sakemm tistenna r-riżultati tal-kontroll, id-dwana tal-pajjiż importatur, għandha toffri lill-importatur il-possibbiltà li jieħu l-merkanzija, bil-kundizzjoni tal-miżuri protettivi li jidhrilha meħtieġa.III. Ir-riżultati tal-kontroll b’lura għandhom jintbagħtu mill-aktar fis lid-dwana tal-pajjiż importatur. Ir-riżultati għandhom ikunu tali li tkun tista’ ssir verifika jekk iċ-ċertifikat jew fil-formula kontestati japplikawx għall-merkanzija esportata realment u jekk din il-merkanzija tistax tibbenifika b’mod effettiv mir-reġim preferenzali.IV. Fil-każ li l-kontestazzjonijiet msemmija bejn id-dwana tal-pajjiż importatur u dik tal-pajjiż esportatur ma kienux iċċarati, jew fil-każ li dawn joħolqu problema ta’ interpretazzjoni tal-Protokoll, il-kontestazzjonijiet għandhom ikunu sottomessi lill-Kunsill ta’ Assoċjazzjoni.V. Għall-għanijiet tal-kontroll b’lura taċ-ċertifikat ta’ ċirkolazzjoni A.MA.1, id-dokumenti ta’ esportazzjoni jew il-kopji taċ-ċertifikati ta’ ċirkolazzjoni li jinħarġu minflokhom għandhom jintrefgħu mid-dwana tal-pajjiż esportatur għal perjodu ta’ sentejn.Magħmula fi Brussel, fis-26 ta’ Settembru 1969.Għall-Kunsill ta’ AssoċjazzjoniIl-PresidentD.P. Spierenburg--------------------------------------------------